《病余》
清代·李超琼

病余未损是诗心，镜里添多白发侵。香绕碧帘盘古篆，树留绿叶护秋阴。

年华如水消沈易，时事关怀感慨深。闻道东征军大溃，惊呼三叹自愁吟。

作者简介：清四川合江人，字紫璈。同治十二年举人，历官阳湖、江阴。光绪三十三年任上海知县，有循声。公余喜赋诗，书法纵横洒落，别有意趣。有《石船居诗集》。